<classify> WAZIRI Mkuu, Kassim Majaliwa ameagiza ukamilishwaji wa haraka wa kanuni za uendeshaji wa masoko ya madini ili kupata masoko ya uhakika ya madini na kupunguza migogoro kwenye sekta hiyo.Pia amekemea tabia iliyojengeka kwa viongozi wa serikali kuparuana wenyewe kwa wenyewe na kudharau mamlaka ambayo ina dhamana katika eneo husika.Majaliwa ametoa maagizo hayo jana jijini hapa wakati akifungua mkutano kuhusu uanzishwaji wa masoko ya madini uliowashirikisha maofisa wa madini nchini, wakuu wa mikoa, makatibu wakuu na wasaidizi na makatibu tawala mkoa kutoka nchi nzima.Amesema sekta ya madini imekuwa na matatizo mengi, baadhi ya matatizo hayo ni utoroshwaji wa madini na migogoro kwa wachimbaji hususani wachimbaji wadogo.Rais John Magufuli amekuwa akisisitiza kuhusu sekta ya madini kuchangia ipasavyo katika pato la taifa na kuleta maendeleo ya kiuchumi na kijamii kwa wananchi wao, lakini sekta hii imekuwa na matatizo mengi, baadhi ya matatizo hayo ni utoroshwaji wa madini na migogoro kwa wachimbaji hususani wachimbaji wadogo...katika kukabiliana na changamoto husani ya utoroshaji wa madini, Rais ameagiza kuanzishwa kwa masoko ya madini, hivyo rai yangu kwa wizara na wakuu wote wa mikoa kutekeleza maagizo hayo kwa haraka iwezekanavyo, alisema.Waziri Mkuu alisema wakuu wa mikoa, makatibu tawala wizara na watendaji wa wizara wana nafasi muhimu sana kuifanya sekta ya madini iweze kuleta manufaa yanayotarajiwa kwa Taifa.Wakuu wa mikoa na makatibu tawala mhakikishe mnatekeleza agizo la rais la kuanzisha masoko ya madini haraka iwezekanavyo ili kuweza kukabiliana na changamoto alizozitaja hasa za utoroshaji wa madini, alisema.Majaliwa alisema katika uanzishwaji wa masoko hayo rasimu ya kanuni imeandaliwa hivyo ni vyema wakazielewa vizuri ili iwe rahisi kwa wako kuzifanyia kazi kwa kuwa wakuu wa mikoa ndio watakaokuwa wasimamizi wakuu wa masoko hayo.Mkizielewa vizuri kanuni hizo utekelezaji wake utakuwa rahisi na lengo tulilokusudia la kuanzisha masoko ya madini si tu litakuwa limetimia bali pia tutaiona tija ya kufanya hivyo. Aidha, kama ulivyoahidi waziri wa madini kuhakikisha kuwa masoko hayo yanaanza kufanya kazi ndani ya muda mfupi kama Rais alivyoagiza, alisema.Maoni ya wadauMajaliwa aliwaagiza kuhakikisha wanasambaza kanuni hizo kwa wakurugenzi wa jiji, manispaa na halmashauri za wilaya, maeneo yote yenye machimbo, wachimbaji na wafanyabiashara wa madini zinawafikia pindi tu zitakapokamilika.Kanuni hizi zikiwafikiwa mpaka wadau muhimu wa madini yaani wachimbaji na wafanyabaishara za madini na kuzielewa kutaondoa malalamiko na migogoro isiyo ya lazima, na kama wakuu wa mikoa mtakuwa na jambo lilote la ufafanuzi basi ofisi iko wazi maana kuna idara inayoshughulikia haya, alisema.Aliiagiza pia ofisi ya Rais, Tawala za Mikoa na Serikali za Mitaa Tamisemi, kupitia wakuu wa mikoa na maofisa Tawala wa mikoa kushirikiana na wizara pamoja na Tume ya Madini kuandaa utaratibu ambao utawawezesha wakurugenzi katika halmashauri husika kutoa maoni yao katika kuanzisha masoko hayo.Alisema maoni hayo kutoka Tamisemi yawasilishwe wizara ya Madini haraka kupitia Tume ya madini ili yaweze kuzingatiwa kwenye kanuni zinazoandaliwa.Mwongozo wa kuuza madini ghafiMajaliwa alisema serikali imetoa mwongozo wa kusafirisha baadhi ya madini nje ya nchi na kusisitiza mwongozo huo ufike kwa wakuu wa mikoa, maofisa tawala wa mikoa na maofisa madini wakazi wa mikoa yote.Serikali yenu sikivu imekuwa ikipata maoni kuhusu kuzuia kusafirisha nje ya nchi madini ambayo hayajaongezewa thamani, baada ya kutafakari kwa kina serikali yao imetoa mwongozo wa kusafirisha baadhi ya madini nje ya nchi...vilevile, mwongozo huo uwafikie wahusika wakuu ambao ni wachimbaji na wafanyabiashara ya madini kote, alisema.Ulinzi shughuli za madiniMajaliwa alisema suala la ulinzi na usalama ni muhimu katika masoko ya madini na kuwahimiza wakuu wa mikoa ambao ni wenyeviti wa kamati za ulinzi na usalama katika mikoa yao kusimamia kikamilifu suala hilo.Tunataka wanaokwenda kuuza madini wawe salama na wanapokuwa wamelipwa wawe na usalama, simaanishi kuanza kuwasindikiza kwa ulinzi, lakini mnaweza angalia namana iliyobora ya kumfanya mtu huyo awe salama, hata kuwa kuwa na benki katika masoko hayo,alisema.Mahusiano memaMajaliwa alikema tabia ya watendaji wa serikali kugombana wenywe kwa wenyewe na kutotii maagizo ya mamlaka na kusema tabia hiyo inajenga taswira mbaya kwa wananchi na kuongeza kuwa kila mamlaka inawajibu wake, hivyo ni lazima kila kiongozi aheshimu na kutii maagizo au maelekezo anayopewa na mamlaka ambayo inadhama katika eneo husika.Ni jambo la aibu sana, ujumbe mnaoupeleka kwa watu baada ya kuparuana hadharani haupendezi, pamoja na kuwapa mafunzo ya wiki mbili lakini bado kunawanaoshindwa kutii maagizo ya mamlaka, hata kama hukubaliani nalo kuna utaratibu zinazopaswa kufuatwa, alisema.Kabla ya kumkaribisha waziri mkuu, Waziri wa Madini, Dotto Biteko aliwataka viongozi hao kufanya kazi kwa pamoja ili waweze kutimiza ndoto za muda mrefu za wachimbaji wao wadogo, wafanyabiashara wa madini, wadau na watanzania kwa ujumla.Alisema anaimani kuwa utekelezaji wa kanuni zilizoandaliwa utasaidia kukabiliana na changamoto za upatikanaji wa masoko ya madini na kudhibiti utoroshaji wa madini na kutaka utekelezaji wake uzingatie mazingira ya mkoa husika.Waziri wa Tamisemi, Sulemani Jafo aliwaagiza wakuu wa mikoa kufanya mapinduzi makubwa katika sekta ya madini nchini na alitumia fursa hiyo kuwahimiza wahakikishe wanafanya shughuli zao kwa kufuata sheria na taratibu zinazosimamia sekta hiyo kwa uaminifu na weledi.  <topic>: UCHUMI 